# การทำงานโดยใช้ชุดแบตเตอรี่ลิเธียม-ไอออน

## การใส่/การเปลี่ยนชุดแบตเตอรี่ลิเธียม-ไอออน

หากต้องการเปลี่ยนจากแบตเตอรี่หรือแบตเตอรี่ NiMH แบบชาร์จได้มาใช้ชุดแบตเตอรี่ลิเธียม-ไอออน (12) ให้ดันตัวล็อค (15) ที่ฝาช่องใส่แบตเตอรี่ ถอดฝาช่องใส่แบตเตอรี่ (16) แล้วถอดแบตเตอรี่หรือแบตเตอรี่แบบชาร์จได้ที่ใส่ไว้ออกมา

ใส่ชุดแบตเตอรี่ลิเธียม-ไอออน (12) แล้วล็อคตัวล็อค (11) ให้เข้าที่

หากต้องการถอดชุดแบตเตอรี่ลิเธียม-ไอออน (12) ให้ดันตัวล็อค (11) แล้วนำชุดแบตเตอรี่ลิเธียม-ไอออนออกจากเครื่องมือวัด

## การชาร์จชุดแบตเตอรี่ลิเธียม-ไอออน

- ในการชาร์จ ให้ใช้เฉพาะอะแดปเตอร์แปลงไฟ USB ที่มีแรงดันไฟเอาต์พุตและกระแสไฟเอาต์พุตขั้นต่ำสอดคล้องตามข้อกำหนดในหัวข้อ "ข้อมูลทางเทคนิค" ปฏิบัติตามคู่มือการใช้งานสำหรับอะแดปเตอร์แปลงไฟ USB

- ให้สังเกตแรงดันไฟฟ้า! แรงดัน‌ไฟฟ้า‌จาก‌แหล่ง‌จ่าย‌ไฟฟ้า‌ต้อง‌มี‌ค่า‌ตรงกับ‌ค่า‌แรงดัน‌ไฟฟ้า‌ที่‌ระบุ‌ไว้‌บน‌แผ่นป้าย‌พิกัด‌ปลั๊กจ่ายไฟ‌

- ชาร์จแบตเตอรี่ผ่านการเชื่อมต่อ USB ที่อุณหภูมิแวดล้อมระหว่าง +10 °C ถึง +35 °C เท่านั้น การชาร์จนอกช่วงอุณหภูมิอาจทำให้แบตเตอรี่เสียหายหรือเพิ่มความเสี่ยงที่จะเกิดไฟไหม้ได้

หมายเหตุ: แบตเตอรี่ลิเธียมไอออนถูกจัดส่งโดยมีการชาร์จไฟบางส่วนตามระเบียบข้อบังคับด้านการขนส่งระหว่างประเทศ เพื่อให้แน่ใจว่าแบตเตอรี่จะทำงานได้อย่างสมบูรณ์แบบ ก่อนใช้งานครั้งแรกให้ชาร์จแบตเตอรี่จนเต็ม

เปิดฝาครอบพอร์ต USB Type-C® (13) เชื่อมต่อซ็อกเก็ต USB เข้ากับอะแดปเตอร์แปลงไฟผ่านสาย USB (10) แล้วเชื่อมต่ออะแดปเตอร์แปลงไฟ USB เข้ากับแหล่งจ่ายไฟ

สีของตัวแสดงสถานะการชาร์จ (14) | ความหมาย
--- | ---
สีเหลือง | กำลังชาร์จชุดแบตเตอรี่ลิเธียม-ไอออน
สีเขียว | ชุดแบตเตอรี่ลิเธียม-ไอออนได้รับการชาร์จจนเต็ม
สีแดง | แรงดันไฟชาร์จหรือกระแสไฟชาร์จไม่เหมาะสม

ในระหว่างกระบวนการชาร์จจะไม่สามารถทำการวัดได้ เนื่องจากเครื่องมือวัดไม่สามารถวางบนพื้นผิวได้สนิท

ถอดสาย USB (10) ออกหลังจากกระบวนการชาร์จเสร็จสมบูรณ์ แล้วปิดฝาครอบซ็อกเก็ต USB Type-C® (13) เพื่อป้องกันฝุ่นและน้ำกระเด็นเปียก